CELEX: 32019D2188
Language: hu
Date: 2019-12-11 00:00:00
Title: A Politikai és Biztonsági Bizottság (KKBP) 2019/2188 Határozata (2019. december 11.) az Európai Uniónak az iraki biztonsági ágazat reformját támogató tanácsadó missziója (EUAM Irak) misszióvezetőjének kinevezéséről (EUAM Irak/3/2019)

20.12.2019   
               
               
                  HU
               
               
                  Az Európai Unió Hivatalos Lapja
               
               
                  L 330/50
               
            
         A POLITIKAI ÉS BIZTONSÁGI BIZOTTSÁG (KKBP) 2019/2188 HATÁROZATA
         (2019. december 11.)
         az Európai Uniónak az iraki biztonsági ágazat reformját támogató tanácsadó missziója (EUAM Irak) misszióvezetőjének kinevezéséről (EUAM Irak/3/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló, 2017. október 16-i (KKBP) 2017/1869 tanácsi határozatra (1) és különösen annak 9. cikke (1) bekezdésére,
         mivel:
         
                     (1)
                  
                  
                     A Politikai és Biztonsági Bizottság (PBB) a (KKBP) 2017/1869 határozat 9. cikkének (1) bekezdése alapján felhatalmazással rendelkezik arra, hogy a Szerződés 38. cikke harmadik bekezdésének megfelelően meghozza az Európai Uniónak az iraki biztonsági ágazat reformját támogató tanácsadó missziójának (EUAM Irak) politikai ellenőrzésére és stratégiai irányítására vonatkozó megfelelő határozatokat, így a misszióvezető kinevezéséről szóló határozatot is.
                  
               
                     (2)
                  
                  
                     A (KKBP) 2017/1869 határozat 6. cikkének (1) bekezdése alapján a Tanács Markus RITTER-t nevezte ki az EUAM Irak misszióvezetőjévé.
                  
               
                     (3)
                  
                  
                     A Tanács 2018. október 15-én elfogadta a (KKBP) 2018/1545 határozatot (2), amellyel 2020. április 17-ig meghosszabbította az EUAM Irak megbízatását.
                  
               
                     (4)
                  
                  
                     Az Unió külügyi és biztonságpolitikai főképviselője 2019. november 11-én javasolta, hogy Christoph BUIK-ot nevezzék ki az EUAM Irak misszióvezetőjévé a 2020. január 1-jétől 2020. április 17-ig terjedő időszakra,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Christoph BUIK-ot nevezi ki az Európai Uniónak az iraki biztonsági ágazat reformját támogató tanácsadó missziója (EUAM Irak) misszióvezetőjévé a 2020. január 1-jétől 2020. április 17-ig terjedő időszakra.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2020. január 1-jétől kell alkalmazni.
         
         
            Kelt Brüsszelben, 2019. december 11-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 266., 2017.10.17., 12. o.
         
         
            (2)  A Tanács (KKBP) 2018/1545 határozata (2018. október 15.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozat módosításáról (HL L 259., 2018.10.16., 31. o.).